Money Mondays

"Money Monday" ni jina la albamu ya kwanza kutoka kwa msanii wa muziki wa kizazi kipya kutoka nchini Tanzania, Vanessa Mdee. Albamu imetoka rasmi tarehe 15 Januari, 2018, japo utangazaji wake ulianza tangu Novemba na mnamo tarehe 29 Disemba 2017 aliita vyombo vya habari kwa ajili ya utambulisho na uzinduzi huku akisindikizwa na Mohombi kutoka Sweden.Nessa Mlimani City Millard Ayo, mnamo tarehe 29.12.2017 Januari 20, 2018 alikutana na mashabiki wake pale Mlimani City na kuwauzia albamu hii huku akitia saini katika kava za albamu. Baadaye Jux akaja na kununua albamu 25 kuahidi kuzigawa kwa watu wake wa karibu.JUX amwaga mahela kwa Vanessa avunja record kwa kununua CD 25 Mlimani City Millard Ayo, Youtube mnamo 20 Januari, 2018. Albamu ina jumla ya nyimbo 18, huku 2 zikiwa kama nyimbo za ziada. Albamu imetayarishwa na watayarishaji mbalimbali lakini kazi kubwa ya kuiboresha ilifanywa na Chizan Brain kupitia B. Records. Nyimbo zilizotolewa kama singo ni pamoja na Cash Madame, Kisela na Bounce. Nyimbo zilizowekwa kama za ziada ni pamoja na No Body But Me aliyoimba na KO na Juu aliyoimba na Jux.Vanessa Mdee – Money Mondays (Album Tracklist)  DJ Mwanga, Disemba 2017. 
Wasanii walioshirikishwa kutoka katika albamu ni pamoja na Mohombi kutoka Sweden, Konshens kutoka Jamaica, Cassper Nyovest na K.O wote kutoka Afrika Kusini. Wengineo ni kina Joh Makini, Mr P, Reekado Banks, G Nako, Tahpha, Tammy Flavor, Maua Sama na Jux. Kwa upande wa utayarishaji albamu kuna mkono wa Nahreel, Kelly, S2Keezy, Tahpha, Bob Manecky, Breezy na Lufah. 
Historia
Mazungumzo juu ya albamu yalianza miaka mingi. Lakini tarehe19 Aprili, 2015, Vanessa alifunguka kiasi kuhusu jina la albamu na nia ya kuita hivyo katika kipindi cha "The Playlist" cha Times FM - katika mahojiano yake na Lil Ommy. Nessa alisema kwa vile wanamwita Vee Money, na alitaka kutengeneza albamu ambayo itaelezea pilika zake za muziki tangu alikotoka hadi sasa. Hasa ukitazamia Monday ni siku ya kwanza katika wiki za kazi, na kila mtu huenda mihangaikoni kujitafutia riziki.VANESSA MDEE anaichambua album yake ya MONEY MONDAYS LIVE On AIR: kwenye idhaa ya Lil Ommy huko YouTube, mnamo 23 Januari, 2018. Yeye hasa aliona kila Jumatatu, yaani, Monday, ni fursa mpya katika kubadilisha maisha yako. Halkadhalika imetumika kama sitiari ya kutokata tamaa, kwani ikiwa umekosa Jumatatu iliyopita, basi Jumatatu hii ile fursa unaweza kujaribu tena na tena. 
Nessa, anaona safari yake ya kimuziki inaanza rasmi baada ya kutoa albamu. Katika mahoajiano hayo, alitaja baadhi ya nyimbo zitakazo kuwepo katika albamu. Nyimbo hizo ni pamoja na Closer, No Body But Me, Come Over, Siri na Hawajui. Lakini baada ya kutoka albamu nyimbo zilizotajwa hazikuwepo zote, bali moja tu "No Body But Me". Nayo iliwekwa kama wimbo wa ziada ikiwa imeongozana na "Juu" ambayo kaimba na mpenzi wake Juma Jux. 

Ili kutimiza jina la albamu, karibia nyimbo nyingi za Nessa zimetolewa siku ya Jumatatu, yaani, Monday. Nyimbo hizo ni pamoja na Kisela, Hawajui, na albamu imetolewa tarehe 15 Januari, 2018 nayo ni Jumatatu. 
Vilevile mapato atakayopata kupitia wimbo wa "Pumzi ya Mwisho" atagawana nusu kwa nusu na familia ya Mbaraka Mwinshehe. Nessa kabla ya kutoa albamu, aliiendea familia ya marehemu Mbaraka Mwinshehe na kuomba ridhaa ya kutumia sehemu ya kionjo cha nyimbo hiyo. Gawio kwa familia hiyo ni kwa manunuzi ya kidijitali, yaani uuzwaji kwa njia ya mtandaoni.Albamu ya Vanessa Mdee kuinufaisha familia ya Mbaraka Mwishehe Gazeti la Mwananchi, 20 Januari, 2018.

Orodha ya nyimbo
Hii ni orodha ya nyimbo zinazopatikana katika albamu ya "Money Mondays". 

 Na.  Jina la wimbo  Mtayarishaji  Maelezo 1  Intro     2  Kisela  Ekelly  Kamshirikisha Mr. P wa P Square. 3  Unfollow  S2keezy   4  Floating On a Wave  Nahreel   5  Don’t You know  Nahreel  Akiwa na Tahpha 6  African Hustle    (Interlude) 7  Cash Madame Ekelly   8  Pumzi ya Mwisho  S2keezy  Kamshirikisha Cassper Nyovest na Joh Makini 9  Wet  Nahreel  akiwa na G Nako 10  Scratch My Back  Elloriks Music  Radio na Weasel 11  Shadee    (Interlude) 12  Bounce  Breezy  Maua Sama na Tommy Flavour 13  Kwangu Njoo   Breezy  Akiwa na Mohombi 14  The Way You Are  Bob Manecky   15  Bomb  Nahreel   akiwa na Konshens 16  Bambino  Ekelly  Akiwa na Reekado Banks 17  No Body But Me  Nahreel  Akiwa na KO 18  18. Juu  Lufa  Akiwa na Jux

Tazama pia
A Boy From Tandale
Marejeo

Jamii:Albamu za kwanza
Jamii:Albamu za 2018
Jamii:Albamu za 2017
Jamii:Albamu za Vanessa Mdee